Taròch

Ij Taròch a son dle carte da gieugh, le pì tradissionaj ëd la coltura piemontèisa e ëd sigura le pì antiche. La carta sìngola dël gieugh ëd taròch piemontèis as ciama brema.

Ël gieugh
Ël gieugh (o mass) dovrà an Piemont a l'ha j'arcan minor partagià an quatr ësmerse, dné, cope, spa e baston, coma le carte da gieugh a l'italian-a, ma a deuvra figure dj'arcan magior che a jë smijo dzortut a cole dij Taròch ëd Marsèja.
Le quatr ësmerse d'arcan minor a l'han 14 breme a pr'un-a, da ass (ò aso) a des (le lëcce), e peui Valèt, Caval, Dama e Rè. Ansema a coste a-i son le breme dj'arcan magior (ij taròch), che a van dal 0 al 21:
0: Ël fòl
1: Ël bagat
2: La papëssa
3: L'imperatris
4: L'imperator
5: Ël papa
6: L'amor
7: La caròssa
8: La giustissia
9: L'armita
10: La fortun-a
11: La fòrsa
12: Ël pendù
13: La mòrt
14: La temperansa
15: Ël diao
16: La ca
17: Le stèile
18: La lun-a
19: Ël sol
20: L'àngel
21: Ël mond

Categorìa:Gieugh e dësmore